Ez a képregény nem rég jelent meg a Los Angeles Times-ban.
A poén?
“De legalább nem kell felkelnem hajnali négykor
minden reggel, hogy megfejjem a labradorom.”
Ez állt nem rég a New York Magazine címlapján:
“A legjobb kórházak ahová a doktorok mennének rák kezelésre, szülni,
agyvérzéssel, szívbetegséggel, csípőprotézisre, 4 órai balesetekkel.”
És összeállítottam egy zenei válogatást --
(Zene)
Másnak is feltűnt már, hogy a hajnali 4 valamilyen
mém vagy rövidítés lett?
Valami olyasmit jelent, hogy a lehető legrosszabbkor vagy ébren.
(Nevetés)
A kellemetlenségek, balesetek, sóvárgás órája.
Az ideje, hogy a rendőrfőnök kinyírását tervezgessük,
mint ebben a klasszikus jelenetben a „Keresztapá”-ból.
Coppola forgatókönyve szerint a férfiak „kimerültek, ingujjban.
Hajnali 4 óra van.”
(Nevetés)
De még ennél is sötétebb történések órája,
pl. boncolásoké és balzsamozásoké Isabel Allende
„Kísértetház” c. regényében.
Miután a lélegzetellállító, zöld hajú Rosát megölik,
az orvosok kenőcsökkel és krémekkel tartósítják a testét.
Hajnali 4-ig dolgoztak.
Még ennél is sötétebb tevékenységek órája,
mint ennek a Martin Amis novellának az elején
a tavaly áprilisi New Yorker magazinban:
„2001. szeptember 11-én kinyitotta a szemét
hajnali 4-kor a Maine állambeli Portlandben,
és megkezdődött Mohamed Atta utolsó napja.”
Ahhoz képest, hogy számomra ez a nap legbékésebb,
legeseménytelenebb órája, a hajnali 4 órának
igencsak rossz hírét keltik --
(Nevetés)
a legnagyobb nevek a legkülönbözőbb formákban.
Ez felébresztette bennem a gyanút.
Azt gondoltam, a világ legkreatívabb művészi elméi csak nem használják
mind ezt az egy egyszerű szóképet, mintha csak
ők találták volna fel, nem?
Lehet, hogy többről van szó?
Valami szándékos, titokzatos dologról,
és ki indította el a hajnali 4 pocsék sajtójának lavináját?
Azt mondom, ez a fickó – Alberto Giacometti, itt
a svájci 100 frankoson ábrázolva néhány szobrával.
Éspedig ezzel a híres a munkával
a New York Museum of Modern Art-ból.
A címe: „Palota hajnali négykor” --
(Nevetés)
1932.
Nem csak a legkorábbi titokzatos utalás
a hajnali 4-re, amit találtam.
Azt hiszem ez az úgynevezett első szürrealista szobor
lehet a hihetelen kulcsa a hajnali négy
szinte minden ezt követő művészi ábrázolásának.
Eleneveztem ’A Giacometti Kódnak’, egy TED exklúzív.
Ezt nyugodtan követheti mindenki a Blackberry-jén
vagy iPhone-ján, akinél van.
Valahogy így működik -- ez egy nem régi Google keresés
a hajnali négyről.
Az eredmények persze változnak. Ez elég jellemző.
Az első 10 találat, ezekből
négy találat Faron Young „Hajnali négy van” c. dala,
három találat Judi Dench „Hajnali négy” c. filmje,
és egy találat Wislawa Szymborska „Hajnali négy” c. verse.
De mi lehet a kapcsolat egy lengyel költő, egy brit dáma
és egy ünnepelt country zenész között
az egészen kitűnő Google rangsoroláson kívül?
Nos, kezdjük Faron Younggal -- aki mellesleg mikor született?
1932-ben.
(Nevetés)
1996-ban főbelőtte magát, december 9-én --
ami mellesleg Judi Dench születésnapja.
(Nevetés)
De nem Dench születésnapján halt meg.
Másnap délutánig hervadozott, amikor végül belehalt
az állítólag saját maga okozta sérülésébe, 64 éves korában --
ugyanannyi idősen, mint amennyi Alberto Giacometti volt halálakor.
És hol van mindeközben Wislawa Szymborska?
Ő bombabiztos alibivel rendelkezik.
Ugyanazon a napon, 1996 december 10-én, miközben Hajnali Négy úr,
Faron Young kilehelte a lelkét a Tennessee-beli Nashville-ben,
Hajnali Négy kisasszony -- legalábbis az egyik -- Wislawa Szymborska
Stockholmban volt, ahol az irodalmi Nobel díjat vette át.
Napra pontosan 100 évvel maga Alfred Nobel halála után.
Véletlen? Nem, hátborzongató.
(Nevetés)
A véletlennek van egy sokkal egyszerűbb varázsa.
Mint amikor azt mondom, hogy
„Tudtad, hogy a Nobel díjat 1901-ben alapították,
ami véletlenül ugyanaz az év, amelybeben Alberto Giacometti született?”
Sajnos nem illeszkedik minden ilyen takarosan a képbe,
ami nem azt jelenti, hogy nincs semmi a háttérben,
a lehető legmagasabb szinten.
Sőt, ebben a teremben is ülnek emberek,
akik talán nem akarják, hogy lejátszam ezt a következő klipet.
(Nevetés)
Video: Van egy teniszpályánk, egy úszómedencénk, egy vetítőtermünk --
Úgy érted, ha sertéskarajt akarok az éjszaka közepén,
a szakács megsüti nekem?
Persze, ezért fizetjük.
Szükségetek van törölközőkre, szobalányokra?
Várj, vérj, várj, várj, várj, várj -- biztosan jól értettem?
Karácsony napja van, 4:00.
Korog a gyomrom.
Homer, kérlek!
Várj, vérj, várj, várj, várj, várj, várj!
Biztosan jól értettem, Matt?
(Nevetés)
Amikor Homer Simpson elképzeli
a lehető legvalószínűtlenebb időpontot nem csak az órán,
de az egész naptárban, a 4:00 órával áll elő,
Jézuska születésnapján.
És nem, nem tudom ez hogy illeszkedik
ebbe a zavaros cselszövésbe, de nyilvánvalóan, felismerek
egy kódolt üzenetet az orrom előtt.
(Nevetés)
Azt mondtam, felismerek egy kódolt üzenetet az orrom előtt.
Bárki megveheti Bill Clinton „Életem” c. könyvét
itt a TED könyvesboltjában.
Végig lehet elemezni a-től z-ig valamilyen titkos utalást keresve,
vagy el lehet olvasni ezt a részletet a Random House kiadó honlapján.
És vajon mennyit kell lefelé görgetni az oldalon,
amíg megütjük a főnyereményt?
Ha hiszik, ha nem, kb. egy tucat bekezdésnyit.
A puhakötésű kiadás 474. oldala, annak, aki követi:
„Bár már alakult, még mindig nem voltam elégedett
a beiktatási beszéddel.
A beszédíróim valószínüleg a hajukat tépték,
mert amíg dolgoztunk hajnali 1 és 4 között
a beiktatás napján, én még mindig változtatgattam.”
Persze, mert egész életedben erre a történelmi,
négyévenkénti eseményre készültél, ami valamiért teljesen váratlanul ért.
És aztán --
(Nevetés)
három bekezdéssel lejjeb találjuk ezt a gyöngyszemet
„Visszamentünk a Blair házba, hogy utoljára átnézzük a szöveget.
Sokat javult hajnali 4 óta.”
Hogy javulhatott?
Saját bevallása szerint Clinton ekkor vagy aludt,
vagy imádkozott Allel és Tipperrel vagy azt tanulta, hogy kell elindítani
egy nukleáris rakétát egy bőröndből.
Mi történik az amerikai elnökökkel 4:00-kor a beiktatás napján?
Mi történt William Jefferson Clintonnal?
Talán soha nem tudjuk meg.
De észrevettem, hogy nincs ma itt, hogy válaszoljon
a kínos kérdésekre.
(Nevetés)
Kellemetlen lenne, ugye?
Hisz végülis, ez mind az ő felügyelete alatt történt.
De ha itt lenne --
(Nevetés)
talán emlékeztetne arra, mint ahogy remek önéletrajza zárószavában tette,
hogy ezen a napon Bill Clinton elindult egy úton,
egy úton, ami oda vezetett,
hogy ő lett évtizedek óta az első
Demokrata elnök akit megválasztottak
kétszer egymás után.
Az első azóta, hogy Franklin Delano Roosevelt
elindult a saját példa nélküli útján
réges régen, a saját első választásán
réges régen, egy egyszerűbb időben, 1932-ben --
(Nevetés)
abban az évben, amikor Giacometti
(Nevetés)
megalkotta a „Palota hajnali négykor”-t.
Abban az évben, ne felejtsük, amikor ez a néhai hang
először megérkezett visítva ebbe a bolondos világba.
(Zene)
(Taps)